กฎสำนักนายกรัฐมนตรีกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมสอบสวนคดีพิเศษพ.ศ. ๒๕๕๙[๑] อาศัยอำนาจตามความในมาตรา๖ และมาตรา ๗ วรรคหนึ่ง แห่งพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ นายกรัฐมนตรีออกกฎสำนักนายกรัฐมนตรีไว้ ดังต่อไปนี้ข้อ๑ ให้ยกเลิกกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมสอบสวนคดีพิเศษซึ่งปฏิบัติงานด้านปฏิบัติการพิเศษพ.ศ. ๒๕๕๕ข้อ๒ ลักษณะ ชนิดและประเภทของเครื่องแบบพิเศษสำหรับข้าราชการกรมสอบสวนคดีพิเศษกับการแต่งเครื่องแบบให้เป็นไปตามที่กำหนดในกฎสำนักนายกรัฐมนตรีนี้ให้ข้าราชการกรมสอบสวนคดีพิเศษซึ่งเป็นผู้ปฏิบัติงานตามกฎหมายว่าด้วยการสอบสวนคดีพิเศษแต่งเครื่องแบบพิเศษตามกฎสำนักนายกรัฐมนตรีนี้ภาค ๑เครื่องแบบพิเศษข้าราชการกรมสอบสวนคดีพิเศษชาย หมวด ๑ชนิดของเครื่องแบบ ข้อ๓ เครื่องแบบพิเศษข้าราชการกรมสอบสวนคดีพิเศษชายมี ๔ ชนิด คือ(๑)เครื่องแบบปฏิบัติงานปกติ ประกอบด้วย(ก) หมวกทรงหม้อตาลสีกรมท่า หรือหมวกทรงอ่อนไม่มีกะบัง(หมวกเบเร่ต์) สีดำ หรือหมวกแก๊ปทรงอ่อนมีกะบังสีกรมท่า(ข)เสื้อคอพับสีกรมท่า(ค)กางเกงขายาวสีกรมท่า(ง)เข็มขัดด้ายถักสีดำ(จ)รองเท้าหุ้มส้นหรือหุ้มข้อหนังสีดำ(๒)เครื่องแบบปฏิบัติงานลำลอง ประกอบด้วย(ก) หมวกทรงหม้อตาลสีกรมท่า หรือหมวกทรงอ่อนไม่มีกะบัง(หมวกเบเร่ต์) สีดำ หรือหมวกแก๊ปทรงอ่อนมีกะบังสีกรมท่า(ข)เสื้อคอพับสีขาว(ค)กางเกงขายาวสีกรมท่า(ง)เข็มขัดด้ายถักสีดำ(จ)รองเท้าหุ้มส้นหรือหุ้มข้อหนังสีดำ(๓)เครื่องแบบปฏิบัติงานสนามสีกรมท่า ประกอบด้วย(ก)หมวกทรงอ่อนไม่มีกะบัง (หมวกเบเร่ต์) สีดำ หรือหมวกแก๊ปทรงอ่อนมีกะบังสีกรมท่า(ข)เสื้อคอปิดสีกรมท่า(ค)กางเกงขายาวกระเป๋าย่ามสีกรมท่า(ง)เข็มขัดด้ายถักสีดำ(จ)รองเท้าหุ้มข้อหนังหรือหนังกึ่งผ้าใบสีดำหรือรองเท้าสูงครึ่งน่องหนังหรือหนังกึ่งผ้าใบสีดำ(๔)เครื่องแบบปฏิบัติงานสนามสีพรางเทาแกมดำ ประกอบด้วย(ก)หมวกปีกทรงอ่อนสีพรางเทาแกมดำ(ข)เสื้อคอปิดสีพรางเทาแกมดำ(ค)กางเกงขายาวกระเป๋าย่ามสีพรางเทาแกมดำ(ง)เข็มขัดทางยุทธวิธีสีดำ(จ)รองเท้าหุ้มข้อหนังหรือหนังกึ่งผ้าใบสีดำหรือรองเท้าสูงครึ่งน่องหนังหรือหนังกึ่งผ้าใบสีดำหมวด ๒ส่วนของเครื่องแบบ ข้อ๔ หมวก มี ๔ แบบ คือ(๑)หมวกทรงหม้อตาลสีกรมท่า ทำด้วยผ้าชนิดเดียวกับเสื้อ มีเครื่องประกอบ ดังต่อไปนี้(ก)กะบัง ทำด้วยหนังหรือวัตถุเทียมหนังสีดำ(ข)สายรัดคาง กว้าง ๑.๒ เซนติเมตร ทำด้วยหนังหรือวัตถุเทียมหนังสีดำ(ค)ผ้าพันหมวก ทำด้วยสักหลาดสีดำ กว้าง ๔ เซนติเมตร กึ่งกลางของผ้าพันหมวกคาดด้วยแถบดิ้นเงินหรือวัตถุเทียมดิ้นเงินขนาดกว้าง ๐.๕ เซนติเมตร สองเส้น เว้นระยะห่างกัน ๑ เซนติเมตร(ง)ตราหน้าหมวก เป็นรูปตราชูล้อมด้วยช่อชัยพฤกษ์ปักด้วยดิ้นเงินหรือวัตถุเทียมดิ้นเงินหรือทำด้วยโลหะสีเงิน ขนาดกว้าง ๕ เซนติเมตรสูง ๖ เซนติเมตร(๒)หมวกทรงอ่อนไม่มีกะบัง (หมวกเบเร่ต์) สีดำ ทำด้วยสักหลาด ตราหน้าหมวกเป็นรูปตราชูล้อมด้วยช่อชัยพฤกษ์ปักด้วยดิ้นเงินหรือวัตถุเทียมดิ้นเงินหรือทำด้วยโลหะสีเงิน ขนาดกว้าง ๕เซนติเมตร สูง ๖ เซนติเมตรให้ติดตราหน้าหมวกด้านหน้าซ้ายห่างจากกึ่งกลางด้านหน้าหมวก ๔ เซนติเมตร(๓)หมวกแก๊ปทรงอ่อนมีกะบังสีกรมท่า ทำด้วยผ้าเสิร์จ ด้านหน้ามีกะบังสีเดียวกับหมวก ด้านหลังมีคิ้วขอบรัดทำด้วยพลาสติก ขนาดกว้าง ๑.๕ เซนติเมตร สำหรับเลื่อนขยายได้ ส่วนกว้างที่สุดวัดจากกึ่งกลางหน้าหมวก ๘ เซนติเมตรกะบังกว้าง ๙ เซนติเมตร ตราหน้าหมวกเป็นรูปตราชูล้อมด้วยช่อชัยพฤกษ์ปักด้วยดิ้นเงินหรือวัตถุเทียมดิ้นเงิน ขนาดกว้าง ๕ เซนติเมตร สูง ๖ เซนติเมตร(๔)หมวกปีกทรงอ่อนสีพรางเทาแกมดำ ทำด้วยผ้าชนิดเดียวกับเสื้อ ปีกหมวกกว้างไม่เกิน ๖เซนติเมตร หมวกต้องมีสีและลวดลายเช่นเดียวกับเสื้อและกางเกงการสวมหมวกให้สวมในโอกาสอันควรข้อ๕ เสื้อ มี ๔ แบบ คือ(๑)เสื้อคอพับสีกรมท่า แขนยาวรัดข้อมือ มีดุมที่ข้อมือข้างละ ๑ ดุม หรือแขนสั้นเหนือศอกเล็กน้อยที่อกเสื้อทั้งสองข้างมีกระเป๋าปะข้างละ ๑ กระเป๋า กว้าง ๑๒.๕ เซนติเมตร ยาว๑๓.๕ เซนติเมตร กระเป๋าเสื้อมีแถบอยู่ตรงกลางตามแนวดิ่ง กว้าง ๓.๕ เซนติเมตรมุมกระเป๋าเป็นมุมมนพองาม มีใบปกกระเป๋าขอบกว้าง ๔.๕ เซนติเมตร กึ่งกลางใบปกกระเป๋ากว้าง ๖.๕ เซนติเมตร ที่ปากกระเป๋าทั้งสองข้างติดดุมข้างละ๑ ดุม สำหรับขัดใบปกกระเป๋า ตัวเสื้อผ่าอกตลอด มีสาบกว้าง ๓.๕ เซนติเมตร ติดดุมตามแนวอกเสื้อ ๖ ดุม ระยะห่างเท่า ๆ กันพอสมควรดุมทั้งหมดเป็นรูปกลมแบนทำด้วยวัตถุสีเดียวกับเสื้อ ที่ปกคอเสื้อด้านหน้าทั้งสองข้างติดเครื่องหมายแสดงสังกัดกระทรวงยุติธรรมทำด้วยโลหะสีเงินไม่มีขอบ สูง ๒ เซนติเมตร ที่ไหล่เสื้อทั้งสองข้างประดับอินทรธนูแข็งและเครื่องหมายตำแหน่งตามความยาวของบ่าที่แขนเสื้อด้านซ้ายและด้านขวา ห่างจากตะเข็บไหล่ ๒ เซนติเมตร ติดเครื่องหมายราชการกรมสอบสวนคดีพิเศษทำด้วยผ้าเสิร์จหรือสักหลาดสีกรมท่า ขนาดกว้าง ๗ เซนติเมตร สูง ๘.๕ เซนติเมตรปักด้วยไหมสีเทาอ่อน เมื่อสวมเสื้อนี้ให้ขัดดุมทุกดุมยกเว้นดุมบนสุดที่อกเสื้อติดกับคอ และให้สอดชายเสื้อไว้ในกางเกง(๒)เสื้อคอพับสีขาว แขนยาวหรือแขนสั้น มีลักษณะเช่นเดียวกับ (๑)(๓)เสื้อคอปิดสีกรมท่า แขนยาว มีแถบผ้ากาวสักหลาดปิดคอ ตัวเสื้อผ่าอกตลอดติดซิปสีดำสาบเสื้อกว้างพองามอกเสื้อทั้งสองข้างเย็บแถบผ้ากาวสักหลาดสำหรับติดแผ่นผ้าสีเดียวกับตัวเสื้อ กว้าง ๓.๕ เซนติเมตร ยาว ๑๓ เซนติเมตรบนแผ่นผ้าปักชื่อตัวและชื่อสกุลติดที่ด้านขวา ปักตำแหน่งและสังกัดเป็นอักษรย่อติดที่ด้านซ้ายขอบและตัวหนังสือปักด้วยด้ายหรือไหมสีเทา ด้านล่างลงมามีกระเป๋าปะเฉียงข้างละ ๑กระเป๋า มีใบปกกระเป๋าปิดด้วยแถบผ้ากาวสักหลาด บ่าเสื้อทั้งสองข้างเย็บแถบผ้ากาวสักหลาดสำหรับติดแผ่นผ้าสีเดียวกับตัวเสื้อ กว้าง๓.๕ เซนติเมตร ยาว ๕ เซนติเมตร บนแผ่นผ้าปักเครื่องหมายตำแหน่งแขนเสื้อทั้งสองข้างมีกระเป๋าปะข้างละ ๑ กระเป๋า กว้าง ๑๓.๕ เซนติเมตร ยาว ๑๘.๕เซนติเมตร มีใบปกกระเป๋าปิดด้วยแถบผ้ากาวสักหลาด บนใบปกกระเป๋าและกระเป๋าทั้งสองข้างเย็บแถบผ้ากาวสักหลาด ที่ใบปกกระเป๋าด้านขวาติดป้ายรหัสประจำตัวกว้าง ๕ เซนติเมตร ยาว ๘ เซนติเมตร ที่ใบปกกระเป๋าด้านซ้าย ติดรูปธงชาติไทย กว้าง ๕ เซนติเมตร ยาว ๘ เซนติเมตร และบนกระเป๋าทั้งสองข้างติดเครื่องหมายรูปอาร์มกว้าง ๘ เซนติเมตร ยาว ๙ เซนติเมตร ภายในรูปอาร์มปักเครื่องหมายราชการกรมสอบสวนคดีพิเศษ(๔)เสื้อคอปิดสีพรางเทาแกมดำ แขนยาว มีลักษณะเช่นเดียวกับ (๓)ข้อ๖ กางเกง มี ๓ แบบ คือ(๑)กางเกงขายาวสีกรมท่า ทรงกระบอก ไม่พับปลายขา ปลายขายาวปิดตาตุ่ม กว้างไม่น้อยกว่า ๒๒เซนติเมตร และไม่เกิน ๒๖ เซนติเมตร ที่ขอบเอวมีห่วงสำหรับสอดเข็มขัดทำด้วยผ้าสีเดียวกับกางเกงกว้าง๑.๕ เซนติเมตร สูง ๓.๕ เซนติเมตร จำนวน ๗ ห่วงที่แนวตะเข็บกางเกงด้านข้างมีกระเป๋าเจาะ ข้างละ ๑ กระเป๋า ด้านหลังมีกระเป๋าเจาะ๒ ข้าง ข้างละ ๑ กระเป๋า(๒)กางเกงขายาวกระเป๋าย่ามสีกรมท่า ด้านหน้ามีกระเป๋าเจาะ ข้างละ ๑ กระเป๋า ด้านหลังมีกระเป๋าเจาะมีใบปกกระเป๋า ข้างละ ๑ กระเป๋า ด้านข้างมีกระเป๋าย่ามปะเฉียงเหนือเข่า ข้างละ ๑กระเป๋า(๓)กางเกงขายาวกระเป๋าย่ามสีพรางเทาแกมดำ มีลักษณะเช่นเดียวกับ (๒)ข้อ๗ เข็มขัด มี ๒ แบบ คือ(๑)เข็มขัดด้ายถักสีดำ กว้าง ๓ เซนติเมตร หัวเข็มขัดทำด้วยโลหะสีเงินรูปสี่เหลี่ยมผืนผ้าทางนอนมุมมนกว้าง ๓.๕ เซนติเมตร ยาว ๕ เซนติเมตรมีลายนูนรูปเครื่องหมายราชการกรมสอบสวนคดีพิเศษ(๒)เข็มขัดทางยุทธวิธีสีดำ ทำด้วยด้ายถัก กว้าง ๔.๕ เซนติเมตรหัวเข็มขัดทำด้วยโลหะรมดำรูปสี่เหลี่ยมผืนผ้าทางตั้งมุมมนโปร่งตรงกลาง กว้าง ๔เซนติเมตร ยาว ๕.๕ เซนติเมตร และมีแกนโลหะตรงกลางหัวเข็มขัดเพื่อตรึงสายเข็มขัดข้อ๘ รองเท้า มี ๓ แบบ คือ(๑)รองเท้าหุ้มส้นหนังสีดำ(๒)รองเท้าหุ้มข้อหนังหรือหนังกึ่งผ้าใบสีดำ(๓)รองเท้าสูงครึ่งน่องหนังหรือหนังกึ่งผ้าใบสีดำรองเท้าทุกแบบต้องมีส้นไม่มีลวดลาย จะมีเชือกผูกหรือไม่ก็ได้ เวลาสวมรองเท้าให้สวมถุงเท้าสีดำภาค ๒เครื่องแบบพิเศษข้าราชการกรมสอบสวนคดีพิเศษหญิง หมวด ๑ชนิดของเครื่องแบบ ข้อ๙ เครื่องแบบพิเศษข้าราชการกรมสอบสวนคดีพิเศษหญิงมี ๔ ชนิด คือ(๑)เครื่องแบบปฏิบัติงานปกติ มี ๒ แบบ คือแบบที่หนึ่งประกอบด้วย(ก)หมวกพับปีกสีกรมท่า หรือหมวกทรงอ่อนไม่มีกะบัง (หมวกเบเร่ต์) สีดำหรือหมวกแก๊ปทรงอ่อนมีกะบังสีกรมท่า(ข)เสื้อคอพับสีกรมท่า(ค)กระโปรงหรือกางเกงขายาวสีกรมท่า(ง)เข็มขัดด้ายถักสีดำ(จ)รองเท้าหุ้มส้นหนังสีดำ ชนิดไม่ผูกเชือกแบบที่สองประกอบด้วย(ก)หมวกพับปีกสีกรมท่า หรือหมวกทรงอ่อนไม่มีกะบัง (หมวกเบเร่ต์) สีดำหรือหมวกแก๊ปทรงอ่อนมีกะบังสีกรมท่า(ข)เสื้อคอแบะปล่อยเอวสีกรมท่า(ค)กระโปรงหรือกางเกงขายาวสีกรมท่า(ง)เข็มขัดด้ายถักสีดำ(จ)รองเท้าหุ้มส้นหนังสีดำ ชนิดไม่ผูกเชือก(๒)เครื่องแบบปฏิบัติงานลำลอง มี ๒ แบบ คือแบบที่หนึ่งประกอบด้วย(ก)หมวกพับปีกสีกรมท่า หรือหมวกทรงอ่อนไม่มีกะบัง (หมวกเบเร่ต์) สีดำหรือหมวกแก๊ปทรงอ่อนมีกะบังสีกรมท่า(ข)เสื้อคอพับสีขาว(ค)กระโปรงหรือกางเกงขายาวสีกรมท่า(ง)เข็มขัดด้ายถักสีดำ(จ)รองเท้าหุ้มส้นหนังสีดำ ชนิดไม่ผูกเชือกแบบที่สองประกอบด้วย(ก)หมวกพับปีกสีกรมท่า หรือหมวกทรงอ่อนไม่มีกะบัง (หมวกเบเร่ต์) สีดำหรือหมวกแก๊ปทรงอ่อนมีกะบังสีกรมท่า(ข)เสื้อคอแบะปล่อยเอวสีขาว(ค)กระโปรงหรือกางเกงขายาวสีกรมท่า(ง)เข็มขัดด้ายถักสีดำ(จ)รองเท้าหุ้มส้นหนังสีดำ ชนิดไม่ผูกเชือก(๓)เครื่องแบบปฏิบัติงานสนามสีกรมท่า มีลักษณะเช่นเดียวกับข้อ ๓ (๓)(๔)เครื่องแบบปฏิบัติงานสนามสีพรางเทาแกมดำ มีลักษณะเช่นเดียวกับข้อ ๓ (๔)หมวด ๒ส่วนของเครื่องแบบ ข้อ๑๐ หมวก มี ๔ แบบ คือ(๑) หมวกพับปีก ตัวหมวกสีกรมท่าทำด้วยผ้าเสิร์จหรือผ้าชนิดเดียวกับเสื้อ ปีกหมวกสีดำพับปีกด้านข้างทั้งสองด้านผ้าพันหมวกสีดำ ขนาดกว้าง ๔ เซนติเมตร ตราหน้าหมวกมีลักษณะเช่นเดียวกับข้อ ๔ (๑)(ง)(๒)หมวกทรงอ่อนไม่มีกะบัง (หมวกเบเร่ต์) สีดำ มีลักษณะเช่นเดียวกับข้อ ๔ (๒)(๓)หมวกแก๊ปทรงอ่อนมีกะบังสีกรมท่า มีลักษณะเช่นเดียวกับข้อ ๔ (๓)(๔)หมวกปีกทรงอ่อนสีพรางเทาแกมดำ มีลักษณะเช่นเดียวกับข้อ ๔ (๔)การสวมหมวกให้สวมในโอกาสอันควรข้อ๑๑ เสื้อ มี ๖ แบบ คือ(๑)เสื้อคอพับสีกรมท่า มีลักษณะเช่นเดียวกับข้อ ๕ (๑)เว้นแต่เครื่องหมายราชการกรมสอบสวนคดีพิเศษให้มีขนาดกว้าง ๖ เซนติเมตร สูง ๗.๕เซนติเมตร(๒) เสื้อคอแบะปล่อยเอวสีกรมท่า แขนสั้นตลบชายกว้างประมาณ ๕เซนติเมตร ตัวเสื้อผ่าอกตลอดไม่มีสาบด้านหน้ามีคิ้วตามสาบ มีดุม ๔ ดุมมีคิ้วหน้าหลังและมีเส้นแนวตะเข็บทั้งหน้าหลังความยาวของเสื้อให้คลุมสะโพกพองาม ที่ไหล่เสื้อทั้งสองข้างประดับอินทรธนูแข็งและเครื่องหมายตำแหน่งตามความยาวของบ่าติดเครื่องหมายราชการกรมสอบสวนคดีพิเศษที่แขนเสื้อด้านซ้ายและด้านขวา มีลักษณะเช่นเดียวกับเสื้อคอพับสีกรมท่าตาม(๑) เมื่อสวมเสื้อนี้ให้ปล่อยชายเสื้อไว้นอกกางเกงหรือกระโปรง(๓)เสื้อคอพับสีขาว มีลักษณะเช่นเดียวกับข้อ ๕ (๒)เว้นแต่เครื่องหมายราชการกรมสอบสวนคดีพิเศษให้มีขนาดกว้าง ๖ เซนติเมตร สูง ๗.๕เซนติเมตร(๔)เสื้อคอแบะปล่อยเอวสีขาว มีลักษณะเช่นเดียวกับ (๒)(๕)เสื้อคอปิดสีกรมท่า แขนยาว มีลักษณะเช่นเดียวกับข้อ ๕ (๓)(๖)เสื้อคอปิดสีพรางเทาแกมดำ แขนยาว มีลักษณะเช่นเดียวกับข้อ ๕ (๔)ข้อ๑๒ กางเกงและกระโปรง(๑)กางเกง มี ๓ แบบ มีลักษณะเช่นเดียวกับข้อ ๖(๒)กระโปรงปลายสอบสีกรมท่า ยาวปิดเข่าพอสมควรขอบเอวมีห่วงสำหรับสอดเข็มขัดทำด้วยผ้าสีเดียวกับกระโปรง กว้าง ๑.๕ เซนติเมตร สูง๓.๕ เซนติเมตร จำนวน ๗ ห่วงข้อ๑๓ เข็มขัด มี ๒ แบบมีลักษณะเช่นเดียวกับข้อ ๗ข้อ๑๔ รองเท้า มี ๓ แบบ คือ(๑)รองเท้าหุ้มส้นหนังสีดำแบบปิดปลายเท้า ชนิดไม่ผูกเชือก ส้นสูงไม่เกิน ๕ เซนติเมตร(๒)รองเท้าหุ้มข้อหนังหรือหนังกึ่งผ้าใบสีดำ(๓)รองเท้าสูงครึ่งน่องหนังหรือหนังกึ่งผ้าใบสีดำรองเท้าทุกแบบต้องไม่มีลวดลายรองเท้าตาม (๒) และ (๓) จะมีเชือกผูกหรือไม่ก็ได้ เวลาสวมรองเท้ากับกางเกงให้สวมถุงเท้าสีดำภาค ๓อินทรธนูและเครื่องหมาย ข้อ๑๕ อินทรธนูมีลักษณะแข็งทำด้วยสักหลาดสีกรมท่า เป็นแผ่นสี่เหลี่ยมผืนผ้าปลายตัดเป็นมุมแหลมสำหรับข้าราชการชาย กว้าง ๕ เซนติเมตร ยาว ๑๓ เซนติเมตร สำหรับข้าราชการหญิง กว้าง๔.๕ เซนติเมตร ยาว ๑๑ เซนติเมตรที่ตอนปลายติดดุมโลหะสีเงินขนาดเล็กมีลักษณะกลมนูนเล็กน้อย มีเส้นเกลียวเชือกเป็นขอบโดยรอบภายในเส้นขอบมีลายดุนรูปเครื่องหมายแสดงสังกัดกระทรวงยุติธรรม เส้นผ่าศูนย์กลาง๑.๕ เซนติเมตร จำนวน ๑ ดุม มีเครื่องหมายตำแหน่งติดบนอินทรธนู ดังต่อไปนี้(๑)ตำแหน่งประเภทวิชาการ ระดับทรงคุณวุฒิ และตำแหน่งประเภทบริหาร ระดับสูง มีแถบดิ้นเงินตรึงตามยาวด้านบนเต็มแผ่นอินทรธนูบนแผ่นอินทรธนูประดับรูปดวงอาทิตย์ ๑๖ แฉก ทำด้วยโลหะสีเงินหรือวัตถุเทียมโลหะสีเงินขนาดเส้นผ่าศูนย์กลาง ๑.๘ เซนติเมตร จำนวน ๔ ดวง เรียงเป็นรูปสี่เหลี่ยมขนมเปียกปูนห่างกันพองามให้มุมแหลมวางตามยาวของอินทรธนู และเบื้องล่างโอบล้อมด้วยช่อชัยพฤกษ์ปักด้วยดิ้นเงินหรือวัตถุเทียมดิ้นเงินหรือทำด้วยโลหะสีเงิน ห่างจากขอบอินทรธนูทางด้านไหล่๐.๘ เซนติเมตร(๒)ตำแหน่งประเภททั่วไป ระดับทักษะพิเศษ ตำแหน่งประเภทวิชาการ ระดับเชี่ยวชาญ ตำแหน่งประเภทอำนวยการระดับสูง และตำแหน่งประเภทบริหาร ระดับต้น มีแถบดิ้นเงินตรึงตามยาวด้านบนเต็มแผ่นอินทรธนูบนแผ่นอินทรธนูประดับรูปดวงอาทิตย์ ๑๖ แฉกทำด้วยโลหะสีเงินหรือวัตถุเทียมโลหะสีเงิน ขนาดเส้นผ่าศูนย์กลาง ๑.๘ เซนติเมตรจำนวน ๓ ดวง เรียงตามยาวแผ่นอินทรธนูห่างกันพองาม และเบื้องล่างโอบด้วยช่อชัยพฤกษ์ปักด้วยดิ้นเงินหรือวัตถุเทียมดิ้นเงินหรือทำด้วยโลหะสีเงินห่างจากขอบอินทรธนูทางด้านไหล่ ๐.๘ เซนติเมตร(๓)ตำแหน่งประเภทวิชาการ ระดับชำนาญการพิเศษ และตำแหน่งประเภทอำนวยการระดับต้นมีแถบดิ้นเงินตรึงตามยาวด้านบนเต็มแผ่นอินทรธนู บนแผ่นอินทรธนูประดับรูปดวงอาทิตย์ ๑๖ แฉกทำด้วยโลหะสีเงินหรือวัตถุเทียมโลหะสีเงิน ขนาดเส้นผ่าศูนย์กลาง ๑.๘ เซนติเมตรจำนวน ๒ ดวงเรียงตามความยาวแผ่นอินทรธนูห่างกันพองาม และเบื้องล่างโอบด้วยช่อชัยพฤกษ์ปักด้วยดิ้นเงินหรือวัตถุเทียมดิ้นเงินหรือทำด้วยโลหะสีเงินห่างจากขอบอินทรธนูทางด้านไหล่ ๐.๘ เซนติเมตร(๔)ตำแหน่งประเภททั่วไป ระดับอาวุโส และตำแหน่งประเภทวิชาการ ระดับชำนาญการ มีแถบดิ้นเงินตรึงตามยาวด้านบนเต็มแผ่นอินทรธนูบนแผ่นอินทรธนูประดับรูปดวงอาทิตย์ ๑๖แฉก ทำด้วยโลหะสีเงินหรือวัตถุเทียมโลหะสีเงิน ขนาดเส้นผ่าศูนย์กลาง ๑.๘ เซนติเมตรจำนวน ๑ ดวง เรียงตามความยาวแผ่นอินทรธนูห่างกันพองามและเบื้องล่างโอบด้วยช่อชัยพฤกษ์ปักด้วยดิ้นเงินหรือวัตถุเทียมดิ้นเงินหรือทำด้วยโลหะสีเงิน ห่างจากขอบอินทรธนูทางด้านไหล่ ๐.๘เซนติเมตร(๕) ตำแหน่งประเภททั่วไป ระดับชำนาญงานบนแผ่นอินทรธนูประดับรูปดวงอาทิตย์ ๑๖ แฉก ทำด้วยโลหะสีเงินหรือวัตถุเทียมโลหะสีเงินขนาดเส้นผ่าศูนย์กลาง ๑.๘ เซนติเมตร จำนวน ๑ ดวง และเบื้องล่างมีแถบดิ้นเงินกว้าง ๑ เซนติเมตร จำนวน ๔ แถบ ติดตามขวางที่ต้นอินทรธนูแถบแรกห่างจากต้นอินทรธนู๕ มิลลิเมตร และแถบถัดไปเว้นระยะห่างกัน ๕ มิลลิเมตร(๖) ตำแหน่งประเภทวิชาการ ระดับปฏิบัติการบนแผ่นอินทรธนูประดับรูปดวงอาทิตย์ ๑๖ แฉกทำด้วยโลหะสีเงินหรือวัตถุเทียมโลหะสีเงิน ขนาดเส้นผ่าศูนย์กลาง ๑.๘ เซนติเมตรจำนวน ๑ ดวง และเบื้องล่างมีแถบดิ้นเงิน กว้าง ๑ เซนติเมตร จำนวน ๓ แถบติดตามขวางที่ต้นอินทรธนูแถบแรกห่างจากต้นอินทรธนู ๕ มิลลิเมตรแถบถัดไปเว้นระยะห่างกัน ๕ มิลลิเมตร(๗)ตำแหน่งประเภททั่วไป ระดับปฏิบัติงาน บนแผ่นอินทรธนูประดับรูปดวงอาทิตย์ ๑๖ แฉก ทำด้วยโลหะสีเงินหรือวัตถุเทียมโลหะสีเงินขนาดเส้นผ่าศูนย์กลาง ๑.๘ เซนติเมตร จำนวน ๑ ดวง และเบื้องล่างมีแถบดิ้นเงินกว้าง ๑ เซนติเมตร จำนวน ๒ แถบ ติดตามขวางที่ต้นอินทรธนู แถบแรกห่างจากต้นอินทรธนู๕ มิลลิเมตร แถบถัดไปเว้นระยะห่างกัน ๕ มิลลิเมตรข้อ ๑๖ การประดับอินทรธนูและเครื่องหมายตำแหน่งให้ใช้ประดับกับเครื่องแบบพิเศษข้าราชการชายตามข้อ ๓ (๑) และ (๒)และเครื่องแบบพิเศษข้าราชการหญิงตามข้อ ๙ (๑) และ (๒)ข้อ๑๗ เครื่องหมายตำแหน่งบนบ่าเสื้อสำหรับเครื่องแบบพิเศษตามข้อ ๓ (๓) และ (๔)และข้อ ๙ (๓) และ (๔) ให้ปักด้วยไหมหรือด้ายสีเทาบนผ้าสีเดียวกับตัวเสื้อขนาดกว้าง ๓.๕ เซนติเมตร ยาว ๕ เซนติเมตรขอบปักด้วยไหมหรือด้ายสีเดียวกันโดยรอบโดยให้อนุโลมเครื่องหมายตำแหน่งบนอินทรธนูตามข้อ ๑๕ข้าราชการประเภทตำแหน่งและระดับตำแหน่งใดให้ใช้ส่วนประกอบของอินทรธนูตามประเภทตำแหน่งและระดับตำแหน่งนั้นข้อ๑๘ ป้ายชื่อ มี ๒ แบบ คือ(๑)เครื่องแบบพิเศษตามข้อ ๓ (๑) และ (๒) และข้อ ๙ (๑) และ (๒)ให้ใช้ป้ายชื่อพื้นสีดำทำด้วยแผ่นโลหะหรือพลาสติก ขนาดกว้าง ๑.๕ เซนติเมตร ยาว ๗เซนติเมตร แสดงชื่อตัวและชื่อสกุลด้วยสีเงินหรือสีขาวโดยประดับที่อกเสื้อเหนือกระเป๋าบนขวา(๒) เครื่องแบบพิเศษตามข้อ ๓ (๓) และ (๔) และข้อ ๙ (๓) และ(๔) ให้ใช้แผ่นผ้าเสิร์จสีดำขนาดกว้าง ๔ เซนติเมตร ยาว ๑๒ เซนติเมตรปักชื่อตัวและชื่อสกุลด้วยไหมหรือด้ายสีเทา ขอบปักด้วยไหมหรือด้ายสีเดียวกันโดยรอบโดยประดับที่อกเสื้อเหนือกระเป๋าบนขวาภาค ๔เบ็ดเตล็ด ข้อ๑๙ เครื่องแบบพิเศษข้าราชการกรมสอบสวนคดีพิเศษชนิดใดจะต้องแต่งในโอกาสใดให้เป็นไปตามที่อธิบดีกรมสอบสวนคดีพิเศษกำหนดข้อ ๒๐ ข้าราชการกรมสอบสวนคดีพิเศษซึ่งได้รับพระราชทานเครื่องราชอิสริยาภรณ์ หรือได้รับพระราชทานพระบรมราชานุญาตให้ประดับเครื่องราชอิสริยาภรณ์ต่างประเทศให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายเว้นแต่เครื่องราชอิสริยาภรณ์ซึ่งมีกฎหมายกำหนดให้ประดับที่อกเสื้อข้างขวาข้อ๒๑ ข้าราชการกรมสอบสวนคดีพิเศษซึ่งได้รับเครื่องหมายแสดงความสามารถหรือเข็มแสดงวิทยฐานะของสถาบันการศึกษาของทางราชการให้ประดับเครื่องหมายหรือเข็มนั้นได้ตามที่ส่วนราชการนั้นกำหนดข้อ๒๒ ให้กรมสอบสวนคดีพิเศษจัดให้มีหรือเขียนรูปตัวอย่างเครื่องแบบพิเศษนี้ขึ้นไว้เป็นมาตรฐาน และสอดส่องควบคุมการแต่งเครื่องแบบพิเศษให้เป็นไปตามกฎสำนักนายกรัฐมนตรีนี้ให้ไว้ ณ วันที่ ๒๓สิงหาคม พ.ศ. ๒๕๕๙พลเอก ประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้กฎสำนักนายกรัฐมนตรีฉบับนี้ คือ เนื่องจากกฎสำนักนายกรัฐมนตรีว่าด้วยเครื่องแบบพิเศษสำหรับข้าราชการกรมสอบสวนคดีพิเศษซึ่งปฏิบัติงานด้านปฏิบัติการพิเศษพ.ศ. ๒๕๕๕ ได้กำหนดเครื่องแบบพิเศษไว้เฉพาะเครื่องแบบปฏิบัติงานสนามสำหรับข้าราชการกรมสอบสวนคดีพิเศษที่ต้องปฏิบัติงานในพื้นที่นอกที่ตั้งกรมสอบสวนคดีพิเศษแต่ปัจจุบันข้าราชการกรมสอบสวนคดีพิเศษซึ่งเป็นผู้ปฏิบัติงานตามพระราชบัญญัติการสอบสวนคดีพิเศษพ.ศ. ๒๕๔๗มีภารกิจที่ต้องปฏิบัติงานในพื้นที่นอกที่ตั้งกรมสอบสวนคดีพิเศษร่วมกับข้าราชการของส่วนราชการอื่นมากขึ้นการกำหนดเครื่องแบบพิเศษไว้เฉพาะเครื่องแบบปฏิบัติงานภาคสนามจึงไม่เพียงพอสมควรปรับปรุงให้ข้าราชการกรมสอบสวนคดีพิเศษมีเครื่องแบบพิเศษเพิ่มขึ้นและมีการแบ่งแยกระหว่างเครื่องแบบพิเศษของข้าราชการกรมสอบสวนคดีพิเศษชายและหญิงเพื่อให้เหมาะสมกับภารกิจและพื้นที่ปฏิบัติงานดังกล่าว จึงจำเป็นต้องออกกฎสำนักนายกรัฐมนตรีนี้ปริยานุช/จัดทำ๓๑ สิงหาคม๒๕๕๙ปุณิกา/ตรวจ๗ กันยายน ๒๕๕๙[๑] ราชกิจจานุเบกษาเล่ม ๑๓๓/ตอนที่ ๗๕ ก/หน้า ๑/๒๙ สิงหาคม ๒๕๕๙